Document ID: 31976R0312

Padomes Regula (EEK) Nr. 312/76
(1976. gada 9. februāris),
ar ko groza noteikumus par darba ņēmēju tiesībām attiecībā uz arodbiedrībām, kuri ietverti Regulā (EEK) Nr. 1612/68 par darba ņēmēju brīvu pārvietošanos Kopienā
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 49. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā 8. pantā Padomes 1968. gada 15. oktobra Regulā (EEK) Nr. 1612/68 par darba ņēmēju brīvu pārvietošanos Kopienā [3] būtu jāprecizē, ka darba ņēmējiem, kuri ir kādas dalībvalsts pilsoņi un ir nodarbināti kādā citā dalībvalstī, arī ir jāpiemēro vienlīdzīga attieksme arodbiedrības noteikto tiesību izmantošanā attiecībā uz pretendēšanu uz arodbiedrības pārvaldes vai vadības amatiem,
IR PIEŅĒMUSI ŠO REGULU.
1. pants
Regulas (EEK) Nr. 1612/68 8. pantu groza šādi:
1. Regulas 1. punkta 1. teikumam pēc "tostarp tiesības balsot" pievieno šādu tekstu:"un pretendēt uz arodbiedrības pārvaldes vai vadības amatiem."
2. Ar šo svītro 2. punktu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 9. februārī

Labels: 9
15